Albedyll

**Albedyll** (*d'Albedyhll*, *Albedelle*, *Albedille*; vene *Альбедиль*) on itaalia päritolu baltisaksa aadlisuguvõsa.

Albedyllid olid Liivimaal 15. sajandist Tartu piiskopkonna vasallid.

2. märtsil 1720 sai Liivimaal sündinud jalaväe kindralleitnant Henrik Otto von Albedyl (1666–1738) Rootsi vabahärraks ja ta immatrikuleeriti samal aastal Rootsi rüütelkonda vabahärra suguvõsana Albedyl nr. 182 all.

Samal päeval sai vabahärraks ka tema sugulane, ratsaväe kindralmajor Christer Henrik d'Albedyhll (1679–1750), kes immatrikuleeriti Rootsi rüütelkonda vabahärra suguvõsana d'Albedyhll nr. 183 all. 

See vana aadli suguvõsa immatrikuleeriti 1. veebruaril 1745 Eestimaa (Nr.2), 1747 Liivimaa (Nr.35) ja 1778 Kuramaa (Nr.211) rüütelkonda. 

## Mõisavaldused
Suguvõsale kuulusid teiste hulgas Lode mõis (*Lohdenhof; Laitzem*; läti *Lodes muiža*), Turaida kihelkonnas;  Lielstraupe loss ja Lielstraupe (*Groß-Roop*), Auciemsi mõis (*Autzem*) ja Stalbe mõis (*Stolben*) Straupe kihelkonnas, Rēza mõis (*Resenhof, Reßenhof*) Lemsalu kihelkonnas,   Dzērbene mõis (*Serben*), Laitsna mõis (*Laitzen*) Apekalnsi kihelkonnas, Rūstuži mõis (*Rüssel*) Katriņa kihelkonnas, Sooru mõis (*Soor*),  Vana-Võidu (*Woidoma*), Aimla (*Aimel*) Viljandi kihelkonnas, Kunda (*Kunda*), Sauste (*Sauß*), Ageri (*Aggers*) ja Jäärja mõis.

## Suguvõsa liikmeid
*Johan Albedyl (surn. 1473), Tartu piiskopkonna Saare mõisnik  Maarja-Magdaleena kihelkonnas
*Claus Albedyll (surm. 1494/ca 1518), Riia piiskopi vasall, Saara ja Rēza mõisnik  Lemsalu kihelkonnas
*George Albedyll (surm. ca 1629), Rēza, Lode mõis, Ageri, Lielstraupe, Stalbe ja Auciemsi mõisnik
*Otto Albedyl, Stalbe ja Ageri mõisnik
*Heinrich von Albedyll (1610–1677), Rootsi sõjaväelane (ooberst), Liivimaa maanõunik, Tartu õuekohtu assessor, Lielstraupe, Sooru, Luke mõisnik
*Otto Reinhold von Albedyll (1650–1697), Rootsi valitsusaegne Liivimaa maamarssal ja Karl XI kindraladjutant, Lielstraupe lossiomanik ja Lielstraupe, Sooru mõisnik
*Gustaf Ernst Albedyl (1655–1721), Rootsi kindralmajor, Riia asekuberner, hiljem Vene kindralleitnant ja Liivimaa maanõunik 1710, Viljandi kihelkonna Vana-Võidu ja Aimla mõisnik
*Vabahärra Henrik Otto von Albedyl (1666–1738), Rootsi kindralleitnant, Riia kuberner, Hamburgi ülemkomandant
*Vabahärra Christer Henrik d'Albedyhll (1679–1750), Rootsi sõjaväelane ja poliitik
*Erich von Albedyll (1691–1739), Venemaa keisririigi sõjaväelane (kapten), sillakohtunik, Lode mõisnik
*Friedrich Christian von Albedyll (1699–1769), Hannoveri kammernõunik  
*Erich Johann von Albedyll  (1732–1804), Kuramaa hertsogiriigi ülemjäägermeister, Lode mõisnik, Jaunmokase lossiomanik, 1778. aastast Kuramaa rüütelkonnas (vene: *Эрик-Рейнгольд Альбедиль*)
*Vabahärra Gustaf d'Albedyhll (1758–1819), Rootsi diplomaat
*parun Pjotr Romanovitš Albedyll (1764–1830) (vene: *[[:ru:Петр Романович Альбедиль|Петр Романович Альбедиль]]*), Venemaa keisrite Aleksander I ja Nikolai I-se õuemarssal
*Emil Heinrich Ludwig von Albedyll (1824–1897), Preisi kindral (Saksa wiki: Emil von Albedyll)
*Pjotr Pavlovitš Albedinsky (1826–1883) (vene k. Пётр Павлович Альбединский), Venemaa kindraladjutant, Liivi-, Eesti- ja Kuramaa kindralkuberner 1866–1870 
*Silvius von Albedyll, Saksamaa sõjaväelane-kapten, Kotkaristi teenetemärgi IV klassi kavaler

## Viited

## Kirjandus
**Handbuch des Preussichen Adels*. Zweiter Band. Berlin: Ernst Siegfried Mittler und Sohn, 1893. Lk 3–12 https://digital.ub.uni-duesseldorf.de/ihd/content/pageview/8175304.

## Välislingid
* D'Albedyhll nr 183, www.adelsvapen.com